b'\n_START_ARTICLE_\nFamilia St\xc3\xa2rcea\n_START_PARAGRAPH_\nBaronii de St\xc3\xa2rcea (St\xc3\xaercea), in german\xc4\x83 Freiherren von Styrcea (Styrczea) sunt descenden\xc8\x9bii unei vechi familii de boieri anterior din Ardeal, veni\xc8\x9bi timpuriu \xc3\xaen Principatul Moldovei, care au fost membrii ai nobilimii austriece din Bucovina, mai t\xc3\xa2rziu \xc8\x99i numi\xc8\x9bi baroni ai Marii Britanii.\n_START_SECTION_\n\xc3\x8en Principatul Moldovei\n_START_PARAGRAPH_\nPrimul document existent despre familia St\xc3\xa2rcea este uricul lui Alexandru cel Bun, din anul 1411, \xc3\xaen care descendentul conduc\xc4\x83torului cuman Tebuc din Ardeal, Panul Iura\xc8\x99co T\xc4\x83buci (zis \xc8\x99i T\xc4\x83buci St\xc3\xaerce), \xc3\xaenrudit cu Mu\xc8\x99atinii, a primit mo\xc8\x99ia Boian. Marele boier Dragomir St\xc3\xa2rcea, (documentat la 22 aprilie 1428), fiul hatmanului Dr\xc4\x83goi \xc8\x99i nepotul lui Iura\xc8\x99cu, este protop\xc4\x83rintele neamului St\xc3\xa2rcea._NEWLINE_Str\xc4\x83nepo\xc8\x9bii lui Iura\xc8\x99cu au \xc3\xaendeplinit func\xc8\x9bii importante la Curtea Moldovei pe timpul voievozilor \xc8\x98tef\xc4\x83ni\xc8\x9b\xc4\x83 \xc8\x99i Petru Rare\xc8\x99: A\xc8\x99a a fost Ion (Ioan) \xc3\xaentre 1515 \xc8\x99i 1528 mare stolnic, dup\xc4\x83 acea din 1528 p\xc3\xa2rc\xc4\x83lab de Hotin \xc8\x99i fratele s\xc4\x83u Mihul p\xc3\xa2rc\xc4\x83lab al Cet\xc4\x83\xc8\x9bii de Balt\xc4\x83. Acesta din urm\xc4\x83 a devenit chiar hatman, dar a fost ucis, \xc3\xaen 1540, la porunca domnitorului Petru Rare\xc8\x99. Fiul lui Ioan p\xc3\xa2rc\xc4\x83lab, Mateia\xc8\x99, a fost mai t\xc3\xa2rziu, pe timpul domniei lui Alexandru L\xc4\x83pu\xc8\x99neanu, vistiernic, mai t\xc3\xa2rziu, ca \xc8\x99i tat\xc4\x83l s\xc4\x83u, P\xc3\xa2rc\xc4\x83lab de Hotin (1552-1563) \xc8\x99i mare sp\xc4\x83tar._NEWLINE_\xc3\x8en anul 1642 domnitorul Vasile Lupu confirm\xc4\x83 lui Constantin St\xc3\xaercea satele Briceni, Mih\xc4\x83lc\xc4\x83u\xc8\x9bi, Hrim\xc4\x83nc\xc4\x83u\xc8\x9bi \xc8\x99i altele ca proprietatea sa \xc3\xaen grani\xc8\x9bele vechi._NEWLINE_\xc3\x8en anul 1720 marele vornic Miron a \xc3\xaemp\xc4\x83r\xc8\x9bit mo\xc8\x99iile sale \xc3\xaentre cei 14 copii. Unul dintre fiii s\xc4\x83i, P\xc4\x83tra\xc8\x99cu, a fondat linia ulteriorilor cavaleri austrieci de Strischka (Str\xc3\xa2\xc8\x99ca, Str\xc3\xae\xc8\x99ca) altul, Iloaie, neamul Volcine\xc8\x9b. \xc3\x8en anul 1774 domnitorul Grigore al IV-lea Ghica l-a numit pe Toader St\xc3\xaercea vornic de poart\xc4\x83. Ioni\xc8\x9b\xc4\x83 St\xc3\xa2rcea, mare sp\xc4\x83tar, tot un fiu, c\xc4\x83s\xc4\x83torit cu Maria, poreclit\xc4\x83 Lupa, fiica lui \xc8\x98erban Flondor \xc8\x99i a Catrinei Bainschi, a fost numit Cracalia \xc8\x99i a p\xc4\x83strat aceast\xc4\x83 porecl\xc4\x83 drept nume de familie, devenind protop\xc4\x83rintele familiei Cracalia.\n_START_SECTION_\n\xc3\x8en Imperiul Austriei \xc8\x99i ulterior\n_START_PARAGRAPH_\nPe baza brevetului de nobiliare austriac, a fost atestat\xc4\x83 legitimitatea \xc3\xaennobil\xc4\x83rii familiei, fiind de vechi boieri moldovene\xc8\x99ti. Drept urmare, \xc3\xaen 1789, to\xc8\x9bi membrii familiei cu domiciliu stabil \xc3\xaen Bucovina au fost numi\xc8\x9bi cavaleri austrieci: Fra\xc8\x9bii Gheorghe, Teodor \xc8\x99i \xc8\x98tefan St\xc3\xa2rcea, sora lor Ilinca precum verii lor \xc8\x98tefan \xc8\x99i \xc8\x98erban._NEWLINE_Emanoil baron de St\xc3\xa2rcea (n. 1 ianuarie 1800, Slobozia-Berlin\xc8\x9bi \xe2\x80\x93 d. 17 februarie 1896, Cern\xc4\x83u\xc8\x9bi), fiul lui Gheorghe (1767-1833) \xc8\x99i al Saftei de Ilschi (Ilski), a fost numit baron prin cea mai \xc3\xaenalt\xc4\x83 rezolu\xc8\x9bie al \xc3\xaemp\xc4\x83ratului Franz Joseph I din 2 martie 1880 si diploma de la Viena din 21. Mai al anului. Titlul a fost ereditar \xc8\x99i aprobat de asemenea copiilor s\xc4\x83i Eugen, Victor \xc8\x99i Natalia. De la 25 ianuarie 1835, a fost c\xc4\x83s\xc4\x83torit cu Helene von Ralli (n. 3 decembrie 1813, Ia\xc8\x99i \xe2\x80\x93 d. 11 august 1875, Crasna Ilschi). Fiica lor Natalia (n. 2 decembrie 1842, Crasna Ilschi \xe2\x80\x93 d. 9 martie 1916, Viena) s-a c\xc4\x83s\xc4\x83torit la 24 februarie 1859 \xc3\xaen Cern\xc4\x83u\xc8\x9bi cu Nicolae de Hurmuzaki (1826-1909) \xc8\x99i a fost mama baronilor Constantin \xc8\x99i Alexandru._NEWLINE_Eugen baron de St\xc3\xa2rcea (n. 24 octombrie 1835, Crasna Ilschi - d. 12 noiembrie 1901, Cern\xc4\x83u\xc8\x9bi), fiul mai mare a lui Emanoil, a fost consilier imperial, politician federalist \xc3\xaen Ducatul Bucovinei \xc8\x99i deputat al Consiliului Imperial (Reichsrat). El sa c\xc4\x83s\xc4\x83torit la 6 mai 1863 cu Pulcheria de Grigorcea (n. 3 iulie 1844, Pris\xc4\x83c\xc4\x83reni, Ad\xc3\xa2ncata, Bucovina, \xe2\x80\x93 d. 7 iulie 1878, Marienbad) iar \xc3\xaen o a dou\xc4\x83 cununie cu Victoria de C\xc3\xa2rste (10 decembrie 1884). \xc3\x8en 1883, el a fost \xc8\x99ef al consor\xc8\x9biului de proiectare ale traselor feroviare Hatna \xe2\x80\x93 Gura Humorului \xe2\x80\x93 C\xc3\xa2mpulung Moldovenesc \xc8\x99i Hliboka (Ad\xc3\xa2ncata) \xe2\x80\x93 Storojine\xc8\x9b \xe2\x80\x93 Berhomet pe Siret . Eugen a fost numit vicepre\xc8\x99edintele comisiei al Ducatului Bucovinei pentru Expozi\xc8\x9bia Universal\xc4\x83 de la Paris (1900)._NEWLINE_George baron de St\xc3\xa2rcea (n. 2 noiembrie 1869, Crasna - d. 4 aprilie 1897, Viena), singurul fiu lui Eugen a fost comisar de district \xc8\x99i a decedat timpuriu de o boal\xc4\x83 grav\xc4\x83. T\xc3\xa2n\xc4\x83rul a promovat \xc3\xaen drepte cu un rezultat excep\xc8\x9bional \xc8\x99i a intrat dup\xc4\x83 acea \xc3\xaen serviciul de stat. Pentru to\xc8\x9bii surprinz\xc4\x83tor, George s-a \xc3\xaemboln\xc4\x83vit grav, c\xc4\x83ut\xc3\xa2nd peste doi ani ajutor medical \xc3\xaen interiorul \xc8\x9b\xc4\x83rii \xc8\x99i \xc3\xaen str\xc4\x83in\xc4\x83tate, dar f\xc4\x83r\xc4\x83 folos. A murit \xc3\xaentr-un sanatoriu la Viena de anemiere. A fost c\xc4\x83s\xc4\x83torit cu Elena de Flondor (1866-1930), cu care a avut un fiu, Alexandru._NEWLINE_Alexandru baron de St\xc3\xa2rcea (n. 12 decembrie 1889, Cern\xc4\x83u\xc8\x9bi - d. 1979, Bucure\xc8\x99ti). Acesta, mare mo\xc8\x99ier, a fost c\xc4\x83s\xc4\x83torit cu actri\xc8\x9ba austriac\xc4\x83 Marietta (n. 27 iulie 1894, Weyregg la Attersee \xe2\x80\x93 d. 20 noiembrie 1934, Cern\xc4\x83u\xc8\x9bi) , fiica preotului luteran dr. teol. Erich Johanny._NEWLINE_Victor baron de St\xc3\xa2rcea (n. 2 noiembrie 1839, Crasna Ilschi \xe2\x80\x93 d. 10 octombrie 1908, Cern\xc4\x83u\xc8\x9bi), fiul mai t\xc3\xa2n\xc4\x83r al lui Emanoil, s-a c\xc4\x83s\xc4\x83torit \xc3\xaen 1861 la Viena cu Pulcheria baroana de Petrino-Armis (n. 15 iunie 1843, Chi\xc8\x99in\xc4\x83u \xe2\x80\x93 d. 11 iulie 1869, Cern\xc4\x83u\xc8\x9bi). El a fost \xc8\x99ambelan imperial, membru al Consiliului Imperial \xc8\x99i ambasadorul Austriei \xc3\xaen America de Sud. Prim-ministrul Austro-Ungariei, \xc3\xaen calitate de \xc8\x99ef al Ministerului de Interne, a acordat, la 15 octombrie 1883, \xc3\xaen \xc3\xaen\xc8\x9belegere cu ministerele de resort, printre al\xc8\x9bii, lui Alexandru baron Wassilko de Serecki, Victor \xc8\x99i fratelui s\xc4\x83u Eugen baroni de St\xc3\xa2rcea, Nicolae baron de Hurmuzaki, dr. Nicolae cavaler de Grigorcea, dr. Ioan cavaler de Zotta precum direc\xc8\x9biunii fondurilor de religie ortodox\xc4\x83 bucovinene, permiterea \xc3\xaenfiin\xc8\x9b\xc4\x83rii unei societ\xc4\x83\xc8\x9bi pe ac\xc8\x9biuni (S. A.) sub numele de "Asocia\xc8\x9bia de Petrol Bucovina" cu sediul \xc3\xaen Cern\xc4\x83u\xc8\x9bi \xc8\x99i a aprobat statutele acesteia. De c\xc4\x83tre Curtea Provincial\xc4\x83 \xc8\x99i Comercial\xc4\x83 din Cern\xc4\x83u\xc8\x9bi s-a f\xc4\x83cut cunoscut faptul, c\xc4\x83, dup\xc4\x83 \xc3\xaenregistrarea companiei \xe2\x80\x9eBukowinaer Lokalbahnen\xe2\x80\x9d (C\xc4\x83ile ferate locale din Bucovina) \xc3\xaen registrul de comer\xc8\x9b a companiei (sub tom. I, p. 181 usq. 186), baronul a fost ales, la 31 decembrie 1886 Director General al noii societ\xc4\x83\xc8\x9bi pe ac\xc8\x9biuni (S. A.). St\xc3\xa2rcea a mai fost ales, la 21 decembrie 1886, vicepre\xc8\x99edinte al consiliului de administra\xc8\x9bie al b\xc3\xa4ncii \xe2\x80\x9eBoden-Credit-Anstalt\xe2\x80\x9d (Institu\xc8\x9bia pentru p\xc4\x83m\xc3\xa2nt \xc8\x99i credite). Ca politician, Victor a fost reales \xc3\xaen Dieta Bucovinei, la 7. Iulie 1884, ca reprezentant al districtului Gura Humorului-Solca, \xc8\x99i la 8 iulie 1890 chiar cu toate voturile._NEWLINE_Ioan Victor baron de St\xc3\xa2rcea (n. 9 februarie 1867, Cern\xc4\x83u\xc8\x9bi), fiul lui Victor, sa c\xc4\x83s\xc4\x83torit la 2 iunie 1904 cu Bertha Carolina Amalia contes\xc4\x83 Viomes de Ponthieu (n. 14 iunie 1886, Tanger - d. 25 ianuarie 1937, Bucure\xc8\x99ti)), a fost c\xc4\x83m\xc4\x83tar imperial, legat extraordinar \xc8\x99i ministru plenipoten\xc8\x9biar, ambasadorul austro-ungar pentru Chile, Peru \xc8\x99i Bolivia de la 16 decembrie 1912 p\xc3\xa2n\xc4\x83 la 8 noiembrie 1916. Dup\xc4\x83 pr\xc4\x83bu\xc8\x99irea Imperiului Austro-Ungar, a fost membru al Consiliului Na\xc8\x9bional Rom\xc3\xa2n din Cern\xc4\x83u\xc8\x9bi, dup\xc4\x83 unire devenind maestru de ceremonii al Cur\xc8\x9bii Regale din Bucure\xc8\x99ti. A fost ministru \xc3\xaen trei guverne ale Regatului Rom\xc3\xa2nia, \xc3\xaen acela\xc8\x99i timp \xc8\x99i un confident apropiat al casei regale. Pe timpul domniei lui Carol al II-lea, baronul a fost membru \xc3\xaen Consiliul superior al Frontului Rena\xc8\x99terii Na\xc8\x9bionale._NEWLINE_Ioan a b\xc4\x83tut deja devreme la ochi: La 13 martie 1891 a avut loc \xc3\xaen aula Universit\xc4\x83\xc8\x9bii Franz Joseph promo\xc8\x9bia \xc3\xaen drepte al lui cu Promotio sub auspiciis imperatoris (Promo\xc8\x9bia sub supravegherea \xc3\xaemp\xc4\x83ratului) la Cern\xc4\x83u\xc8\x9bi. Guvernatorul Bucovinei Anton conte de Pace a \xc8\x9binut elogiul. Acest eveniment a luat loc pentru prima oar\xc4\x83 de la fondarea acestei institu\xc8\x9bii._NEWLINE_Victor baron de St\xc3\xa2rcea (n. 30 martie 1905, Constantinopol \xe2\x80\x93 d. 22 decembrie 1990, Bridgetown Wells, Kent), fiul acelui de mai sus, a fost c\xc4\x83s\xc4\x83torit cu Joan Frances (d. 1997). El a fost lung timp ambasadorul Rom\xc3\xa2niei intebelice la Londra, unde a r\xc4\x83mas dup\xc4\x83 al Doilea R\xc4\x83zboi Mondial._NEWLINE_Ioan baron Mocsony-St\xc3\xa2rcea (n. 16 mai 1909, Cern\xc4\x83u\xc8\x9bi - d. 1992, Elve\xc8\x9bia) a fost fiul mai t\xc3\xa2n\xc4\x83r al lui Ioan Victor. \xc3\x8en anul 1925, c\xc3\xa2nd avea 16 ani, Ionel a fost \xc3\xaenfiat de baronul austriac Anton Mocsony de Foen, un bun prieten de familie care nu avea urma\xc8\x99i direc\xc8\x9bi. La moartea b\xc4\x83tr\xc3\xa2nului baron, Ioan a intrat \xc3\xaen posesia averii \xc8\x99i a titlului acestuia, devenind proprietarul unui \xc3\xaentins domeniu pe Valea Mure\xc8\x99ului, \xc3\xaentre Deva \xc8\x99i Arad care cuprindea \xc8\x99i Castelele Bulci \xc8\x99i S\xc4\x83v\xc3\xa2r\xc8\x99in. El devenise astfel unul dintre cei mai boga\xc8\x9bi oameni din Rom\xc3\xa2nia. Ioan fost promovat apoi \xc3\xaen func\xc8\x9bia de vice-mare\xc8\x99al al Cur\xc8\x9bii Regale. El a fost unul dintre liderii a \xe2\x80\x9eMarii opozi\xc8\x9bii\xe2\x80\x9d \xc3\xaempotriva regimului Ion Antonescu \xc8\x99i involuat, \xc3\xaen preg\xc4\x83tirea evenimentelor din 23 august 1944. Totu\xc8\x99i a fost arestat la 8 septembrie 1947, fiind judecat \xc3\xaen \xe2\x80\x9eProcesul Maniu - Mihalache\xe2\x80\x9d, condamnat Spre deosebire de restul lotului, care a primit sentin\xc8\x9be mari, a fost condamnat de Tribunalul militar al Regiunii a II-a din Bucure\xc8\x99ti la doi ani de \xc3\xaenchisoare corec\xc8\x9bional\xc4\x83 pentru omisiune de denun\xc8\x9b (sentin\xc8\x9ba nr. 1.988/11 noiembrie 1947), 4 ani de degradare civic\xc4\x83 \xc8\x99i 500 de lei cheltuieli de judecat\xc4\x83. ca r\xc4\x83splat\xc4\x83 a colabor\xc4\x83rii cu anchetatorii \xc3\xaen \xe2\x80\x9edezv\xc4\x83luirea leg\xc4\x83turilor lui Maniu cu americanii\xe2\x80\x9d. A fost \xc3\xaencarcerat \xc3\xaen Penitenciarul Craiova. \xc3\x8en aprilie 1954, baronul a fost condamnat, \xc3\xaenc\xc4\x83 odat\xc4\x83, la 15 ani de \xc3\xaenchisoare \xc8\x99i confiscarea \xc3\xaentregii averi. A ie\xc8\x99it din \xc3\xaenchisoare abia cu prilejul amnistiei generale a de\xc8\x9binu\xc8\x9bilor politici din 1964, plec\xc3\xa2nd \xc3\xaen Elve\xc8\x9bia, unde so\xc8\x9bia sa refugiat cu copiii imediat la sf\xc3\xa2r\xc8\x99itul r\xc4\x83zboiului._NEWLINE_Michael Edward David baron de St\xc3\xa2rcea (n. 1954), fiul \xc8\x99i mo\xc8\x99tenitorul s\xc4\x83u, a fost membru al Camerei de Comer\xc8\x9b la Londra precum \xc8\x99i al Consiliului de Afaceri, este director al "Merry Opera Company Ltd.", Kent \xc8\x99i sponsor principal al Orchestrei Simfonice din Londra. A fost numit \xc8\x99i baron al Marii Britanii de c\xc4\x83tre regina Elisabeta a II-a. Mo\xc8\x99iile tat\xc4\x83lui care nu se aflau \xc3\xaen Bucovina de Nord, expropriate de c\xc4\x83tre comuni\xc8\x99ti \xc3\xaen 1948 \xe2\x80\x93 V\xc4\x83leni \xc3\xaen apropiere de Roman \xc8\x99i 700 de hectare de p\xc4\x83dure \xc3\xaen Gura Humorului \xe2\x80\x93 i-au fost restituite de statul rom\xc3\xa2n dup\xc4\x83 Revolu\xc8\x9bia Rom\xc3\xa2n\xc4\x83 din 1989.'